Държавен вестник, бр. 33, 2016 г., стр. 89

БРОЙ  33	
Д Ъ Р Ж А В Е Н  В Е С Т Н И К 	
СТР.  89  
но неопасни за съхранение, се съхраняват на 
отделни фигури, на които се поставя надпис 
„ЗАБРАНЕНИ!“;
9. боеприпасите в заводска (щатна) опаков-
ка се подреждат в сградите (складовете) на 
височина, определена за всеки вид боеприпас, 
съгласно приложение № 2;
10. сградите (складовете) за съхранение на 
ОБВВПИ се поставят под денонощна въоръже-
на охрана, като конструкцията им не трябва 
да позволява нерегламентиран достъп в тях;
11. подът трябва да е изграден от твърда 
настилка (бетон, асфалтобетон, др.), да бъде 
безискров и антистатичен и да издържа нато-
варване най-малко 4 t/m2;
12. пред фронта на сградите (складовете) 
по цялата им дължина се построява бетонна 
или асфалтобетонна площадка с широчина 
най-малко 8 м и с товароносимост най-малко 
4 t/m2, която да бъде по-ниска от нивото на 
сградата (склада) и с наклон от 3° до 5° за 
осигуряване нормално оттичане на дъждовна-
та вода и нормална работа със средствата за 
механизация при товаро-разтоварни работи;
13. пред фронта на сградите (складовете) 
се изграждат рампи със следните размери:
а) дължина – дължината на склада;
б) широчина – от 1,50 до 2,00 м;
в) височина – от 1,20 до 1,40 м;
14. непосредствено около сградата (склада) 
се разполага тротоар от базалтови плочки 
или от бетон с широчина от 0,80 до 1,00 м 
и с наклон към отводнителната канавка 10°;
15. водата от канавките и улуците се извежда 
по водосточни тръби в общата отводнителна 
мрежа на района;
16. прозорците на всички помещения се 
разполагат на 3 м от пода и се осигуряват с 
метални решетки с размери, непозволяващи 
изваждането на ОБВВПИ, съхранявани в 
помещението;
17. стъклата на прозорците на взривоопас-
ните помещения, които се огряват от слънцето, 
се проектират със слънцезащита или допъл-
нително се поставя подходяща такава с цел 
недопускане попадането на преки слънчеви 
лъчи върху ОБВВПИ.
(2) В случаите, нерегламентирани в Закона 
за устройство на територията и в подзаконо-
вите актове по прилагането му, минималните 
взриво- и пожаробезопасни разстояния (R) (в 
метри) от сградите (складовете) за съхране-
ние на ОБВВПИ от населени места, селищни 
образувания, отделни сгради и съоръжения и 
транспортни средства се определят съгласно 
Методиката за определяне на безопасните 
разстояния при взрив – приложение № 3.
Чл. 11. (1) При съхранение на ОБВВПИ 
сградите (складовете) се осигуряват със си-
гнално-охранителна и пожароизвестителна 
техника и система за физическа охрана.
(2) След приключване на работа вратите на 
сградата (склада) се заключват и запечатват 
единствено от материалноотговорното лице, на 
което се числят ОБВВПИ (завеждащ склада).
(3) По изключение, с разрешение на пре-
кия началник на лицето по ал. 2, сградата 
(складът) може да бъде отворена от комисия, 
назначена от ръководителя на структурата в 
ДАНС. Комисията съставя протокол, в който 
се посочват причината за отварянето, работата, 
която е извършена, ОБВВПИ или имущество, 
които са взети или оставени, номер, количе-
ство и категория на ОБВВПИ. Номерът на 
протокола се вписва в книгата за посещение и 
работа в сградата (склада). Сградата (складът) 
се запечатва с печат, чийто номер се вписва 
в протокола.
(4) При отваряне на сградата (склада) от 
лицето по ал. 2 или от комисията по ал. 3 се 
проверяват:
1. съответствието и състоянието на печатите;
2. заключването;
3. състоянието на вратите и прозорците;
4. цялостното състояние на сградата (скла-
да).
(5) При констатиране на повреди при от-
варяне на сградата (склада) лицето по ал. 2 
незабавно уведомява прекия си началник. В 
този случай проверка на фактическата налич-
ност на ОБВВПИ се извършва от комисия, 
назначена от ръководителя на структурата в 
ДАНС.
(6) На лицата по ал. 2 се провежда обучение 
за безопасна работа с ОБВВПИ, а на лицата, 
работещи в сградата (склада), се провежда 
ежедневен инструктаж.
Чл. 12. Територията, на която се разпола-
гат сградите (складовете) за съхранение на 
ОБВВПИ, трябва да отговаря на следните 
изисквания:
1. да има суха и отцедлива почва;
2. да не е в зоната на поройни, заливни, 
подпочвени и други води;
3. да е в оврази и скатове, осигуряващи 
естествена защита и маскировка;
4. площта да осигурява цялостно разпола-
гане на достатъчен брой сгради (хранилища) 
за съхранение на ОБВВПИ в зависимост от 
характера и обема на съхраняваните ОБВВПИ;
5. да позволява изграждане на вкопан или 
обвалован тип взривоопасни сгради и съо-
ръжения;
6. да създава условия за развиване на необ-
ходимата пътна мрежа и за нейното свързване 
с националната пътна и железопътна мрежа 
и с енергосистемите;
7. да позволява осигуряването с необходи-
мото количество вода за питейни, производ-
ствени и противопожарни нужди;
8. да е пожаробезопасна и да не е застра-
шена от възникване на пожар от разположени 
в близост до нея обекти и растителност;